Zas

Zas Galiziako A Coruñako probintzian dagoen udalerria da. Terra de Soneirako eskualdean kokatzen da. Udalerri honetako galiziera hiztunen kopurua % 99,42 da.

 Geografia 
Udalerri honek Coristanco, Santa Comba, Mazaricos, Vimianzo, Laxe eta Cabana de Bergantiños udalerriekin mugatzen du. Udalerriak itxura luzanga du eta ipar-hego norantzako zentzuan kokatzen da, bere gune garaiena Pico de Medakoa da. Nahiz eta kostalderik ez izan, udalerria Costa da Morteko erdigunean kokatzen da. Udalerriaren erditik Río Grande ibaia igarotzen da eta bere hegoaldeko parrokietatik Xallas ibaia.

 Ekonomia 
Galiziako barnealdeko udalerri askok bezala, Zas nagusiki nekazaritza, abeltzaintza eta lur sail txikizko ustiaketa latifundistan oinarritutako ekonomia bat du. Ekonomiaren bere beste adarrek industria, merkataritza eta ostalaritza ere barne hartzen ditu, azken honek garrantzia handia du Baioko parrokian.

 Parrokiak 
 O Allo (San Pedro) 
 Baio (Santa María) 
 Brandomil (San Pedro) 
 Brandoñas (Santa María) 
 Carreira (Santiago) 
 Gándara (Santa María) 
 Lamas (Santa María) 
 Loroño (Santiago)  Mira (Santa María) 
 Muíño (San Tirso) 
 San Cremenzo de Pazos (San Cremenzo) 
 San Martiño de Meanos (San Martiño) 
 Santa Sía de Roma (Santa Sía) 
 Santo Adrián de Castro (Santo Adrián) 
 Vilar (San Pedro) 
 Zas (Santo André)

 Turismoa 
Udalerriak badu nolabaiteko garrantzia bat arrasto megalitikoei dagokionez, orain dela 5000 urteko hilobiak baititu. Ezagunena Arca de Piosa delakoa da, Muiñoko parrokian kokatuta dagoelarik. Zenbait castro ere baditu, esate baterako San Adriangoa.

Udalerriaren hegoaldean Brandomilgo zubia dago, erdi arokoa da eta erromatar oinarrien arabera eraikita dago.

Gaur egun udalerriaren herrigunean Festa da Carballeira deituriko folk jaialdia ospatu ohi da, 2008 urtean bere XXV urteurrena bete zuelarik, Galiziako herri musikaren zirkuituko topaketa nagusienen artean bere tokia lortuaz.

 Herritar ospetsuak 
Eugenio Romero Pose, elizgizon eta idazlea, Madrilgo gotzain laguntzailea (1949-2007).

 Iruditegia 

 Kanpo estekak 

Kategoria:Zas